Guardiola frykter dyrisk Arsenal
ARTIKKELEN ER OVER TRE ÅR GAMMEL Og det er faktisk på grunn av den statistikken at han mener det. For ifølge den spanske Bayern-treneren er Arsenal så desperate etter poeng i Champions League at de rett og slett har en fordel. – De har en fordel fordi de må vinne. Jeg foretrekker å være i vår situasjon (to seire av to mulige), men jeg kan forestille meg hvordan mine spillere hadde vært hvis ståa hadde vært motsatt. De ville vært som dyr, og veldig aggressive, sier Guardiola. VG Direkte: Kl. 20.45: Arsenal - Bayern München | BATE - Barcelona | Dynamo Kiev - Chelsea – Det er fortsatt 12 poeng å spille om, og vi har ikke kvalifisert oss ennå. Nå skal vi kjempe mot et av Europas beste lag, bedyrer Guardiola, som også kan vise til ni av ni seire i tyske Bundesliga. Fikk du med deg? Lewandowski med fem (!) mål på ni (!) minutter I hjemlig serie kan Arsenal vise til langt bedre resultater enn i Europa. Laget ligger på 2. plass i Premier League, to poeng bak ledende Manchester City, men i den aller gjeveste europaturneringen betyr ikke de 19 poengene i Premier League mye. – Vi har litt å ta igjen i Europa, erkjenner Arsène Wenger. VGs kommentator etter Champions League-starten: Bare pinlig for EnglandI den første runden ble Olivier Giroud utvist da Dinamo Zagreb, som slo ut Molde på sin vei til Champions League, ble for sterke. I kamp nummer to var det Omar Elabdellaoui og Olympiakos som forhindret at London-laget fikk med seg poeng. – Vi har ikke hatt konsentrasjonen der den skal være, og har hatt et mye bedre fokus i Premier League. I kveld må vi være like konsentrerte som vi er i Premier League, mener Wenger, som kommer til å sende sine menn ut med offensive tanker i hodet. – Vi vet akkurat hva vi trenger, og da er ikke 0-0 et godt resultat. Vi må score mål, og da må vi angripe, sier den franske manageren.Det er tidligere landslagsspiller og Viasat-ekspert Jan Åge Fjørtoft enig i. – Ett poeng er rett og slett ikke godt nok for Arsenal, for da må de dra til Allianz Arena for å vinne, og det er langt fra lett ser man på Bayerns statistikk, sier han til VG. – Men det som er paradoksalt, er at Arsenal har et strålende kalenderår bak seg, med ekstremt mange poeng. Likevel har de snublet i Europa, men laget har vist før at de har en vanvittig evne til å gå videre på tross av en dårlig start. Nå er det imidlertid ekstra prekært. Laget må vinne, fortsetter Fjørtoft. – Hvordan tror du kveldens kamp utvikler seg? – Jeg tør ikke spå noe resultat, men utgangspunktet er fantastisk. Arsenal må jakte mål, og det ligger til rette for at Bayerns ekstreme kontringsferdigheter med trioen Douglas Costa, Robert Lewandoski og Thomas Müller i front kan få nok av muligheter. Samtidig ser jeg ikke på Arsenal som gode nok til å holde på ballen og styre kampen mot et Bayern-lag som har ballbesittelse i DNA-et sitt, sier Fjørtoft.1. plass: Bayern München, 6 poeng (8-0 i målforskjell) 2. plass: Olympiakos, 3 poeng (3-5 i målforskjell) 3. plass: Dinamo Zagreb, 3 poeng (2-6 i målforskjell) 4. plass: Arsenal, 0 poeng (3-5 i målforskjell) Se mer statistikk for Champions League på VG Live.Champions League Europaliga Nedrykk
Arsenal har åpnet Champions League med to tap, mens Bayern München står med full pott etter de to første rundene. Likevel mener Bayern-trener Pep Guardiola at Arsenal er favoritter.